title: Komisjoni direktiiv 2008/107/EÜ, 25. november 2008 , millega muudetakse nõukogu direktiivi 91/414/EMÜ toimeainete abamektiini, epoksikonasooli, fenpropimorfi, fenpüroksimaadi ja tralkoksüdiimi lisamisega (EMPs kohaldatav tekst)

text:
               26.11.2008

               ET

               Euroopa Liidu Teataja

               L 316/4

      KOMISJONI DIREKTIIV 2008/107/EÜ,
   25. november 2008,
   millega muudetakse nõukogu direktiivi 91/414/EMÜ toimeainete abamektiini, epoksikonasooli, fenpropimorfi, fenpüroksimaadi ja tralkoksüdiimi lisamisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Nimetatud loetellu kuuluvad abamektiin, epoksikonasool, fenpropimorf, fenpüroksimaat ja tralkoksüdiim.

               (2)

               Nende toimeainete mõju inimese tervisele ja keskkonnale on vastavalt määrustes (EÜ) nr 451/2000 ja (EÜ) nr 1490/2002 sätestatud korrale hinnatud mitmete kasutusalade puhul, mille kohta teavitajad on teinud ettepaneku. Kõnealustes määrustes on sätestatud ka referentliikmesriigid, kes peavad esitama asjaomased hindamisaruanded ja soovitused Euroopa Toiduohutusametile vastavalt määruse (EÜ) nr 1490/2002 artikli 10 lõikele 1. Abamektiini puhul oli referentliikmesriik Madalmaad ja kogu asjaomane teave esitati 27. oktoobril 2005. Epoksikonasooli, fenpropimorfi ja fenpüroksimaadi puhul oli referentliikmesriik Saksamaa ja kogu asjaomane teave esitati vastavalt 28. aprillil 2005, 17. märtsil 2005 ja 25. oktoobril 2005. Tralkoksüdiimi puhul oli referentliikmesriik Ühendkuningriik ja kogu asjaomane teave esitati 6. septembril 2005.

               (3)

               Liikmesriigid ja toiduohutusamet vaatasid hindamisaruanded läbi ning esitasid need komisjonile toiduohutusameti teaduslike aruannetena 29. mail 2008 abamektiini, 26. märtsil 2008 epoksikonasooli ja tralkoksüdiimi, 14. aprillil 2008 fenpropimorfi ja 5. mail 2008 fenpüroksimaadi kohta. (4) Liikmesriigid ja komisjon vaatasid kõnealused aruanded läbi toiduahela ja loomatervishoiu alalises komitees ning need vormistati 11. juulil 2008 komisjoni läbivaatamisaruandena abamektiini, epoksikonasooli, fenpropimorfi, fenpüroksimaadi ja tralkoksüdiimi kohta.

               (4)

               Mitmete uuringute põhjal on selgunud, et abamektiini, epoksikonasooli, fenpropimorfi, fenpüroksimaati ja tralkoksüdiimi sisaldavad taimekaitsevahendid peaksid üldiselt vastama direktiivi 91/414/EMÜ artikli 5 lõike 1 punktides a ja b ettenähtud nõuetele, eriti nende kasutusviiside puhul, mida on uuritud ja komisjoni läbivaatamisaruandes üksikasjalikult kirjeldatud. Seetõttu on asjakohane kanda need toimeained kõnealuse direktiivi I lisasse, et tagada kõigis liikmesriikides asjaomaseid toimeaineid sisaldavate taimekaitsevahendite kasutuslubade väljaandmine vastavalt kõnealuse direktiivi sätetele.

               (5)

               Ilma et see piiraks eelmainitud järeldust, on vaja koguda teatavate küsimuste kohta täiendavat teavet. Direktiivi 91/414/EMÜ artikli 6 lõikes 1 on sätestatud, et toimeaine kandmisel I lisasse võib esitada tingimusi. Selle pärast on asjakohane nõuda, et edaspidi uuritaks täiendavalt abamektiini omadusi ja on vaja lisaandmeid, et teha kindlaks, millist ohtu kujutab endast abamektiin lindudele, imetajatele, veeorganismidele ja põhjaveele seoses ainevahetussaadusega U8. Lisaks tuleks uurida epoksikonasooli seoses selle võimaliku sisesekretsioonisüsteemi kahjustava toimega ja rakendada seirekava, et hinnata selle kauglevikut atmosfääris ja sellega seotud keskkonnaohtusid; täiendavaid andmeid on vaja ainevahetussaaduste jääkide esinemise kohta peamistes kultuurides, külvikorrakultuurides ja loomsetes saadustes; andmeid on vaja ka selle kohta, millist pikaajalist ohtu kujutab endast aine taimtoidulistele lindudele ja imetajatele. Fenpropimorfi tuleks uurida täiendavalt, et saada kinnitust ainevahetussaaduse BF-421-7 liikuvuse kohta pinnases. Fenpüroksimaati tuleks uurida täiendavalt, et saada kinnitust selle bensüülikomponenti sisaldavate ainevahetussaaduste ohtlikkuse kohta veeorganismidele ja selle kuhjumise kohta veeorganismide toiduahelas. Tralkoksüdiimi tuleks uurida täiendavalt eesmärgiga saada kinnitust selle pikaajalise ohtlikkuse kohta taimtoidulistele imetajatele. Teavitajad peaksid kõik eespool kirjeldatud uuringud ja andmed esitama käesoleva direktiivi I lisas nimetatud tähtaja jooksul.

               (6)

               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.

               (7)

               Ilma et see piiraks direktiiviga 91/414/EMÜ kindlaksmääratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele kuus kuud aega abamektiini, epoksikonasooli, fenpropimorfi, fenpüroksimaati ja tralkoksüdiimi sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.

               (8)

               Varasemad kogemused komisjoni määruse (EMÜ) nr 3600/92 (5) raames hinnatud toimeainete kandmisel direktiivi 91/414/EMÜ I lisasse on näidanud, et kehtivate kasutuslubade valdajate kohustuste tõlgendamisel võib tekkida raskusi, mis on seotud andmetele juurdepääsuga. Et neid edaspidi vältida, on vaja täpsustada liikmesriikide kohustused, eelkõige kohustus kontrollida, et loa valdaja on näidanud juurdepääsu toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa valdajatele kaasa uusi kohustusi võrreldes I lisa muutmiseks seni vastu võetud direktiividega.

               (9)

               Seepärast on asjakohane direktiivi 91/414/EMÜ vastavalt muuta.

               (10)

               Käesolevas direktiivis ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. oktoobriks 2009. Liikmesriigid edastavad kõnealuste õigus- ja haldusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad kõnealuseid norme alates 1. novembrist 2009.
   Kui liikmesriigid võtavad need õigus- ja haldusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vajaduse korral muudavad või tühistavad liikmesriigid direktiivi 91/414/EMÜ kohaselt toimeainetena abamektiini, epoksikonasooli, fenpropimorfi, fenpüroksimaati ja tralkoksüdiimi sisaldavate taimekaitsevahendite kehtivad load 31. oktoobriks 2009.
   Eriti kontrollivad nad nimetatud tähtpäevaks seda, kas kõnealuse direktiivi I lisas abamektiini, epoksikonasooli, fenpropimorfi, fenpüroksimaadi ja tralkoksüdiimi suhtes sätestatud tingimused on täidetud, välja arvatud kõnealuseid toimeaineid käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 teostavad liikmesriigid iga lubatud taimekaitsevahendi puhul, mis sisaldab abamektiini, epoksikonasooli, fenpropimorfi, fenpüroksimaati ja tralkoksüdiimi ainsa toimeainena või ühena mitmest toimeainest, mis kõik on hiljemalt 30. aprilliks 2009 kantud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt direktiivi VI lisas sätestatud ühtsetele põhimõtetele ning arvestades vastavalt kõnealuse direktiivi I lisa abamektiini, epoksikonasooli, fenpropimorfi, fenpüroksimaati ja tralkoksüdiimi käsitlevate kannete B osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               muudavad vajadusel luba või tühistavad selle hiljemalt 30. aprilliks 2013, juhul kui taimekaitsevahend sisaldab abamektiini, epoksikonasooli, fenpropimorfi, fenpüroksimaati ja tralkoksüdiimi ainsa toimeainena, või

               b)

               juhul kui toode sisaldab abamektiini, epoksikonasooli, fenpropimorfi, fenpüroksimaati ja tralkoksüdiimi ühena mitmest toimeainest, muudavad luba või tühistavad selle hiljemalt 30. aprilliks 2013 või kuupäevaks, mis on ette nähtud loa muutmiseks või tühistamiseks vastavas direktiivis või direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. mail 2009.
   Artikkel 5
   Käesolev direktiiv on adresseeritud liikmesriikidele.

      Brüssel, 25. november 2008

            Komisjoni nimel

            komisjoni liige

         Androulla VASSILIOU

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  EFSA Scientific Report (2008) 148. Conclusion regarding the peer review of the pesticide risk assessment of the active substance abamectin (finalised 29 May 2008) (Euroopa Toiduohutusameti teaduslik aruanne (2008) 148, Pestitsiidide riskianalüüsi vastastikuse eksperdihinnangu kokkuvõte toimeaine abamektiin kohta (valminud 29. mail 2008).

      EFSA Scientific Report (2008) 138. Conclusion regarding the peer review of the pesticide risk assessment of the active substance epoxiconazole (finalised 26 March 2008) (Euroopa Toiduohutusameti teaduslik aruanne (2008) 138, Pestitsiidide riskianalüüsi vastastikuse eksperdihinnangu kokkuvõte toimeaine epoksikonasool kohta (valminud 26. märtsil 2008).

      EFSA Scientific Report (2008) 144. Conclusion regarding the peer review of the pesticide risk assessment of the active substance fenpropimorph (finalised 14 April 2008) (Euroopa Toiduohutusameti teaduslik aruanne (2008) 144, Pestitsiidide riskianalüüsi vastastikuse eksperdihinnangu kokkuvõte toimeaine fenpropimorf kohta (valminud 14. aprillil 2008).

      EFSA Scientific Report (2008) 143. Conclusion regarding the peer review of the pesticide risk assessment of the active substance fenpyroximate (finalised 5 May 2008) (Euroopa Toiduohutusameti teaduslik aruanne (2008) 143, Pestitsiidide riskianalüüsi vastastikuse eksperdihinnangu kokkuvõte toimeaine fenpüroksimaat kohta (valminud 5. mail 2008).

      EFSA Scientific Report (2008). Conclusion regarding the peer review of the pesticide risk assessment of the active substance tralkoxydim (finalised 26 March 2008) (Euroopa Toiduohutusameti teaduslik aruanne (2008), Pestitsiidide riskianalüüsi vastastikuse eksperdihinnangu kokkuvõte toimeaine tralkoksüdiim kohta (valminud 26. märtsil 2008).

      (5)  EÜT L 366, 15.12.1992, lk 10.

      LISA
      Direktiivi 91/414/EMÜ I lisas oleva tabeli lõppu lisatakse järgmised kanded:

                     nr

                     Üldnimetus, tunnuskoodid

                     IUPACi nimetus

                     Puhtus (1)

                     Jõustumine

                     Loetellu kuulumise lõpptähtaeg

                     Erisätted

                     „216

                     Abamektiin
                     CASi nr 71751-41-2
                     Avermektiin B1a

                     CASi nr 65195-55-3
                     Avermektiin B1b

                     CASi nr 65195-56-4
                     Abamektiin
                     CIPACi nr 495

                     Avermektiin B1a

                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-6’-[(S)-sek-butüül]-21,24-dihüdroksü-5’,11,13,22-tetrametüül-2-okso-3,7,19-trioksatetratsüklo[15.6.1.14,8 020,24]pentakosa-10,14,16,22-tetraeen-6-spiro-2’-(5’,6’-dihüdro-2’H-püraan)-12-üül 2,6-dideoksü-4-O-(2,6-dideoksü-3-O-metüül-α-L-arabino-heksopüranosüül)-3-O-methüül-α-L-arabino-heksopüranosiid
                     Avermektiin B1b

                     (10E,14E,16E,22Z)-(1R,4S,5’S,6S,6’R,8R,12S,13S,20R,21R,24S)-21,24-dihüdroksü-6’-isopropüül-5’,11,13,22-tetrametüül-2-okso-3,7,19-trioksatetratsüklo[15.6.1.14,8 020,24]pentakosa-10,14,16,22-tetraeen-6-spiro-2’-(5’,6’-dihüdro-2’H-püraan)-12-üül 2,6-dideoksü-4-O-(2,6-dideoksü-3-O-metüül-α-L-arabino-heksopüranosüül)-3-O-metüül-α-L-arabino-heksopüranosiid

                     ≥ 850 g/kg

                     1. mai 2009

                     30. aprill 2019

                     A   OSA
                     Lubatud kasutada ainult insektitsiidi ja akaritsiidina
                     B   OSA
                     Kui liikmesriigid hindavad taotlust lubada kasutada abamektiini sisaldavat taimekaitsevahendit muude taimede kui tsitruseliste, salati ja tomati puhul, tuleb pöörata erilist tähelepanu artikli 4 lõike 1 punktis b nimetatud kriteeriumidele ja tagada, et enne kasutusloa andmist oleks esitatud kogu vajalik teave.
                     VI lisa ühtsete põhimõtete rakendamisel võetakse arvesse 11. juulil 2008 alalises toiduahela ja loomatervishoiu komitees abamektiini kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 käitajate turvalisusele ja tagama, et kasutustingimustega nähtaks ette piisavad isikukaitsevahendid;

                                 —

                                 jääkidele taimset päritolu toidus ning peavad hindama tarbijate kokkupuudet toidu kaudu;

                                 —

                                 mesilaste, sihtorganismide hulka mittekuuluvate lülijalgsete, lindude, imetajate ja veeorganismide kaitsele. Nimetatud riskidega seoses tuleks vajadusel rakendada riskide vähendamise meetmeid, nagu näiteks puhvervööndite ja ooteperioodide jätmine.

                           Asjaomased liikmesriigid taotlevad järgmiste andmete esitamist:

                                 —

                                 lisauuringute esitamist omaduste kohta;

                                 —

                                 lisateabe esitamist linde ja imetajaid käsitlevate ohuanalüüside jaoks;

                                 —

                                 andmeid pinnases leiduvatest peamistest ainevahetussaadustest tulenevate ohtude kohta veeorganismidele;

                                 —

                                 andmete esitamist ainevahetussaadusest U8 põhjaveele tuleneva ohu kohta.

                           Asjaomased liikmesriigid tagavad, et teavitajad esitavad sellised uuringud komisjonile kahe aasta kestel pärast käesoleva direktiivi jõustumist.

                     217

                     Epoksikonasool
                     CASi nr 135319-73-2 (endine: 106325-08-0)
                     CIPACi nr 609

                     (2RS, 3SR)-1-[3-(2-klorofenüül)-2,3-epoksü-2-(4-fluorofenüül)propüül]-1H-1,2,4-triasool

                     ≥ 920 g/kg

                     1. mai 2009

                     30. aprill 2019

                     A   OSA
                     Lubatud kasutada üksnes fungitsiidina.
                     B   OSA
                     VI lisa ühtsete põhimõtete rakendamisel võetakse arvesse 11. juulil 2008 alalises toiduahela ja loomatervishoiu komitees epoksikonasooli kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 käitajate turvalisusele ja tagama, et kasutustingimustega nähtaks vajadusel ette piisavad isikukaitsevahendid;

                                 —

                                 tarbijate kokkupuutele epoksikonasooli (triasooli) ainevahetussaadustega toidu kaudu;

                                 —

                                 õhu kaudu kaugülekandumise võimalusele;

                                 —

                                 veeorganismidele, lindudele ja imetajatele põhjustatavale ohule. Kasutusloa tingimustes tuleb vajaduse korral nõuda riski vähendamise meetmete võtmist.

                           Asjaomased liikmesriigid tagavad, et teavitaja esitab komisjonile täiendavad uuringud epoksikonasooli sisesekretsioonisüsteemi kahjustavate omaduste kohta hiljemalt kahe aasta jooksul pärast seda, kui on vastu võetud OECD juhised sisesekretsioonisüsteemi kahjustavaid omadusi uurivate katsete kohta või, alternatiivselt, ühenduses heakskiidetud katsejuhised.
                     Asjaomased liikmesriigid tagavad, et teavitaja esitab komisjonile hiljemalt 30. juuniks 2009 seirekava, millega hinnatakse epoksikonasooli kauglevikut atmosfääris ja sellega seonduvaid keskkonnaohtusid. Jälgimise tulemuste kohta esitatakse komisjonile aruanne hiljemalt 31. detsembriks 2011.
                     Asjaomased liikmesriigid tagavad, et teavitaja esitab hiljemalt kahe aasta kestel pärast käesoleva direktiivi jõustumist andmed epoksikonasooli ainevahetussaaduste jääkide kohta peamistes kultuurides, külvikorrakultuurides ja loomsetes saadustes ning andmed, mille alusel hinnata pikaajalist ohtu taimtoidulistele lindudele ja imetajatele.

                     218

                     Fenpropimorf
                     CASi nr 67564-91-4
                     CIPACi nr 427

                     (RS)-cis-4-[3-(4-tert-butüülfenüül)-2-metüülpropüül]-2,6-dimetüülmorfoliin

                     ≥ 930 g/kg

                     1. mai 2009

                     30. aprill 2019

                     A   OSA
                     Lubatud kasutada üksnes fungitsiidina.
                     B   OSA
                     VI lisa ühtsete põhimõtete rakendamisel võetakse arvesse 11. juuli 2008 alalises toiduahela ja loomatervishoiu komitees fenpropimorfi kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 käitajate ja töötajate turvalisusele. Lubatud kasutustingimustes tuleb ette näha piisavate isikukaitsevahendite ja riski vähendamise meetmete võtmine, et vähendada kokkupuudet toimeainega, nagu näiteks päevas tehtava töö piiramine;

                                 —

                                 põhjavee kaitsele, kui toimeainet kasutatakse tundliku mullastiku ja/või kliimatingimustega piirkondades;

                                 —

                                 veeorganismide kaitsele. Vajaduse korral peaksid loa tingimused sisaldama riskide vähendamise meetmeid, nagu näiteks puhvervööndid, äravoolu piiramine ja laialikandumist vähendavad otsikud.

                           Asjaomased liikmesriigid peavad nõudma lisauuringuid, mis kinnitaksid ainevahetussaaduse BF-421-7 liikuvust pinnases. Nad tagavad, et teavitajad, kelle taotlusel on fenpropimorf käesolevasse lisasse kantud, esitavad komisjonile sellised uuringud kahe aasta kestel pärast käesoleva direktiivi jõustumist.

                     219

                     Fenpüroksimaat
                     CASi nr 134098-61-6
                     CIPACi nr 695

                     tert-butüül (E)-α-(1,3-dimetüül-5-fenoksüpürasool-4-üülmetüleenamino-oksü)-p-toluaat

                     > 960 g/kg

                     1. mai 2009

                     30. aprill 2019

                     A   OSA
                     Lubatud kasutada ainult akaritsiidina.
                     Järgmised kasutusviisid ei ole lubatud:

                                 —

                                 kõrgete kultuuride puhul, kus on suur oht pritsmete levimiseks tuulega, nagu näiteks traktorile kinnitatud suruõhupihustitega või käes kantavate vahenditega.

                           B   OSA
                     VI lisa ühtsete põhimõtete rakendamisel võetakse arvesse 11. juulil 2008 alalises toiduahela ja loomatervishoiu komitees fenpüroksimaadi kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 käitajate ja töötajate turvalisusele ning tagama, et kasutustingimustega nähtaks ette piisavad isikukaitsevahendid;

                                 —

                                 sellele, milline on mõju veeorganismidele ja sihtrühma mittekuuluvatele lülijalgsetele, ning tagama, et loa andmise tingimused sisaldaksid vajaduse korral asjakohaseid riskide vähendamise meetmeid.

                           Asjaomased liikmesriigid taotlevad järgmiste andmete esitamist:

                                 —

                                 bensüülikomponenti sisaldavate ainevahetussaaduste ohtlikkuse kohta veeorganismidele;

                                 —

                                 veeorganismide toiduahelas kuhjumise ohu kohta.

                           Asjaomased liikmesriigid tagavad, et teavitajad, kelle taotlusel on fenpüroksimaat käesolevasse lisasse kantud, esitavad komisjonile selle teabe kahe aasta kestel pärast käesoleva direktiivi jõustumist.

                     220

                     Tralkoksüdiim
                     CASi nr 87820-88-0
                     CIPACi nr 544

                     (RS)-2-[(EZ)-1-(etoksüimino)propüül]-3-hüdroksü-5-mesitüültsükloheks-2-een-1-oon

                     ≥ 960 g/kg

                     1. mai 2009

                     30. aprill 2019

                     A   OSA
                     Lubatud kasutada üksnes herbitsiidina.
                     B   OSA
                     VI lisa ühtsete põhimõtete rakendamisel võetakse arvesse 11. juulil 2008 alalises toiduahela ja loomatervishoiu komitees tralkoksüdiimi kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 põhjavee kaitsele, eelkõige pinnases leiduva ainevahetussaaduse R173642 eest, kui toimeainet kasutatakse tundliku mullastiku ja/või kliimatingimustega piirkondades;

                                 —

                                 taimtoiduliste imetajate kaitsele.

                           Vajaduse korral hõlmavad loa väljaandmise tingimused meetmeid riskide vähendamiseks.
                     Asjaomased liikmesriigid taotlevad järgmiste andmete esitamist:

                                 —

                                 teave, mis võimaldab hinnata tralkoksüdiimi kasutamisest tulenevat pikaajalist ohtu taimtoidulistele imetajatele.

                           Asjaomased liikmesriigid tagavad, et teavitajad, kelle taotlusel on tralkoksüdiim käesolevasse lisasse kantud, esitavad komisjonile selle teabe kahe aasta kestel pärast käesoleva direktiivi jõustumist.”

         (1)  Täiendavad andmed toimeaine olemuse ja näitajate kohta on esitatud läbivaatamisaruandes.


title: Komisjoni direktiiv 2014/44/EL, 18. märts 2014 , millega muudetakse Euroopa Parlamendi ja nõukogu direktiivi 2003/37/EÜ (põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta) I, II ja III lisa  EMPs kohaldatav tekst

text:
               20.3.2014

               ET

               Euroopa Liidu Teataja

               L 82/20

      KOMISJONI DIREKTIIV 2014/44/EL,
   18. märts 2014,
   millega muudetakse Euroopa Parlamendi ja nõukogu direktiivi 2003/37/EÜ (põllu- või metsamajanduslike traktorite, nende haagiste ja pukseeritavate vahetatavate masinate, ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta) I, II ja III lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. mai 2003. aasta direktiivi 2003/37/EÜ põllu- või metsamajanduslike traktorite, nende haagiste ja pukseeritavate vahetatavate masinate ja nende masinate jaoks mõeldud süsteemide, nende osade ja eraldi seadmestike tüübikinnituse andmise kohta ja direktiivi 74/150/EMÜ kehtetuks tunnistamise kohta, (1) eriti selle artikli 19 lõike 1 punkti a,
   ning arvestades järgmist:

               (1)

               Direktiiviga 2003/37/EÜ on kehtestatud põllu- ja metsamajanduslike traktorite tüübikinnitussüsteem, mis on kooskõlastatud mootorsõidukite suhtes kehtiva tüübikinnitussüsteemiga.

               (2)

               Euroopa Parlamendi ja nõukogu 22. mai 2000. aasta direktiiv 2000/25/EÜ põllumajandus- ja metsatraktorite mootoritest paisatavate gaasiliste ja tahkete osakeste heitmete vastu võetavate meetmete kohta, millega muudetakse nõukogu direktiivi 74/150/EMÜ, (2) on üks üksikdirektiive, mis kuulub direktiiviga 2003/37/EÜ loodud tüübikinnitussüsteemi. Direktiivi 2000/25/EÜ on muudetud, et lisada sinna muudatusi, mis on tehtud Euroopa Parlamendi ja nõukogu 16. detsembri 1997. aasta direktiivi 97/68/EÜ väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta, (3) et seda tehnika arengu, uute heitkoguste piirnormide, tüübikinnitusmenetluse ja paindlikkuskavade rakendamisega kooskõlastada.

               (3)

               Võtmaks arvesse neid direktiivi 2000/25/EÜ tehtud muudatusi, tuleb ajakohastada direktiivi 2003/37/EÜ vastavaid õigusnorme.

               (4)

               Seepärast tuleks direktiivi 2003/37/EÜ I, II ja III lisa vastavalt muuta.

               (5)

               Käesoleva direktiiviga ette nähtud meetmed on kooskõlas direktiivi 2003/37/EÜ artikli 20 lõike 1 kohaselt asutatud komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2003/37/EÜ I, II ja III lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. jaanuariks 2015. Liikmesriigid edastavad kõnealuste normide asjakohase teksti viivitamata komisjonile.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 18. märts 2014

            Komisjoni nimel

            president

         José Manuel BARROSO

      (1)  ELT L 171, 9.7.2003, lk 1.

      (2)  EÜT L 173, 12.7.2000, lk 1.

      (3)  EÜT L 59, 27.2.1998, lk 1.

      LISA
      Direktiivi 2003/37/EÜ I, II ja III lisa muudetakse järgmiselt.

                  1)

                  I lisas muudetakse näidist A järgmiselt.

                              a)

                              Punkt 3.2.2 asendatakse järgmisega:
                              „3.2.2.   Õhusaaste vältimiseks võetud meetmed

                                          3.2.2.1.

                                          Karterigaaside tagasijuhtimise seade: jah/ei (1)

                                          3.2.2.2.

                                          Saastet vähendavad lisaseadmed (kui need on olemas ja kui neid ei ole kirjeldatud muudes jagudes)

                                          3.2.2.2.1.

                                          Katalüüsmuundur: jah/ei (1)

                                          3.2.2.2.1.1.

                                          Mark (margid): …

                                          3.2.2.2.1.2.

                                          Tüüp (tüübid): …

                                          3.2.2.2.1.3.

                                          Katalüüsmuundurite ja elementide arv: …

                                          3.2.2.2.1.4.

                                          Katalüüsmuunduri(te) mõõtmed ja maht: …

                                          3.2.2.2.1.5.

                                          Katalüüsreaktsiooni tüüp: …

                                          3.2.2.2.1.6.

                                          Väärismetallide koguhulk: …

                                          3.2.2.2.1.7.

                                          Suhteline kontsentratsioon: …

                                          3.2.2.2.1.8.

                                          Substraat (struktuur ja materjal): …

                                          3.2.2.2.1.9.

                                          Elemendi tihedus: …

                                          3.2.2.2.1.10.

                                          Katalüüsmuunduri(te) korpuse tüüp: …

                                          3.2.2.2.1.11.

                                          Katalüüsmuunduri(te) paiknemine (igaühe asukoht ja maksimaalne/minimaalne kaugus mootorist): …

                                          3.2.2.2.1.12.

                                          Tavapärane töövahemik (K): …

                                          3.2.2.2.1.13.

                                          Kasutatav reaktiiv (vajaduse korral): …

                                          3.2.2.2.1.13.1.

                                          Katalüüsreaktsiooniks vajaliku reaktiivi tüüp ja kontsentratsioon: …

                                          3.2.2.2.1.13.2.

                                          Reaktiivi tavaline töötemperatuuride vahemik: …

                                          3.2.2.2.1.13.3.

                                          Rahvusvaheline standard (vajaduse korral): …

                                          3.2.2.2.1.14.

                                          NOx andur: jah/ei (1)

                                          3.2.2.2.2.

                                          Hapnikuandur: jah/ei (1)

                                          3.2.2.2.2.1.

                                          Mark (margid): …

                                          3.2.2.2.2.2.

                                          Tüüp: …

                                          3.2.2.2.2.3.

                                          Asukoht: …

                                          3.2.2.2.3.

                                          Õhu sissepuhe: jah/ei (1)

                                          3.2.2.2.3.1.

                                          Tüüp (muutuv õhuvool, õhupump jne): …

                                          3.2.2.2.4.

                                          Heitgaasitagastus: jah/ei (1)

                                          3.2.2.2.4.1.

                                          Omadused (jahutatud/jahutamata, kõrgsurve/madalsurve jne): …

                                          3.2.2.2.5.

                                          Tahkete osakeste püüdur: jah/ei (1)

                                          3.2.2.2.5.1.

                                          Tahkete osakeste püüduri mõõtmed ja maht: …

                                          3.2.2.2.5.2.

                                          Tahkete osakeste püüduri tüüp ja ehitus: …

                                          3.2.2.2.5.3.

                                          Paiknemine (asukoht ja maksimaalne/minimaalne kaugus mootorist): …

                                          3.2.2.2.5.4.

                                          Regenereerimismeetod või -süsteem, kirjeldus ja/või joonis: …

                                          3.2.2.2.5.5.

                                          Tavaline töötemperatuuri (K) ja -rõhu (kPa) vahemik: …

                                          3.2.2.2.6.

                                          Muud süsteemid: jah/ei (1)

                                          3.2.2.2.6.1.

                                          Kirjeldus ja töö: …”

                              b)

                              Punkt 3.2.4 asendatakse järgmisega:
                              „3.2.4.   Gaasijaotussüsteem

                                          3.2.4.1.

                                          Maksimaalne klapi tõus ning avamis- ja sulgemisnurgad sisemise surnud punkti suhtes või samaväärsed andmed: …

                                          3.2.4.2.

                                          Klapivahed ja/või seadistusvahemik (1)

                                          3.2.4.3.

                                          Muudetav gaasijaotusfaasidega süsteem (olemasolu korral ja kus: sisselase ja/või väljalase)

                                          3.2.4.3.1.

                                          Tüüp: pidev või kinni/lahti (1)

                                          3.2.4.3.2.

                                          Nuki faasinihkenurk: …”

                              c)

                              Punktis 3.3.1.2 asendatakse tabel järgmisega:

                                          „Algmootor (1)

                                          Mootoritüüpkonna mootorid (2)

                                          Mootori tüüp

                                          Silindrite arv

                                          Nominaalne pöörlemiskiirus (min–1)

                                          Diiselmootori kütusekulu töötsükli kohta (mm3), bensiinimootorite kütusevool (g/h), nimivõimsusel

                                          Nimivõimsus (kW)

                                          Suurimale võimsusele vastav pöörlemiskiirus (min–1)

                                          Suurim kasulik võimsus (kW)

                                          Maksimaalsele pöördemomendile vastav pöörlemiskiirus (min–1)

                                          Diiselmootori kütusekulu töötsükli kohta (mm3), bensiinimootori kütusevool (g/h) suurima pöördemomendi korral

                                          Suurim pöördemoment (Nm)

                                          Vähim kiirus tühikäigul (min–1)

                                          Silindri töömaht (% algmootori töömahust)

                                          100

                              d)

                              Punkt 3.4.2 asendatakse järgmisega:
                              „3.4.2.   Õhusaaste vältimiseks võetud meetmed

                                          3.4.2.1.

                                          Karterigaaside tagasijuhtimise seade: jah/ei (1) …

                                          3.4.2.2.

                                          Saastet vähendavad lisaseadmed (kui need on olemas ja kui neid ei ole kirjeldatud muudes jagudes)

                                          3.4.2.2.1.

                                          Katalüüsmuundur: jah/ei (1)

                                          3.4.2.2.1.1.

                                          Mark (margid): …

                                          3.4.2.2.1.2.

                                          Tüüp (tüübid): …

                                          3.4.2.2.1.3.

                                          Katalüüsmuundurite ja elementide arv: …

                                          3.4.2.2.1.4.

                                          Katalüüsmuunduri(te) mõõtmed ja maht: …

                                          3.4.2.2.1.5.

                                          Katalüüsreaktsiooni tüüp: …

                                          3.4.2.2.1.6.

                                          Väärismetallide koguhulk: …

                                          3.4.2.2.1.7.

                                          Suhteline kontsentratsioon: …

                                          3.4.2.2.1.8.

                                          Substraat (struktuur ja materjal): …

                                          3.4.2.2.1.9.

                                          Elemendi tihedus: …

                                          3.4.2.2.1.10.

                                          Katalüüsmuunduri(te) korpuse tüüp: …

                                          3.4.2.2.1.11.

                                          Katalüüsmuunduri(te) paiknemine (igaühe asukoht ja maksimaalne/minimaalne kaugus mootorist): …

                                          3.4.2.2.1.12.

                                          Tavapärane töövahemik (K): …

                                          3.4.2.2.1.13.

                                          Kasutatav reaktiiv (vajaduse korral): …

                                          3.4.2.2.1.13.1.

                                          Katalüüsreaktsiooniks vajaliku reaktiivi tüüp ja kontsentratsioon: …

                                          3.4.2.2.1.13.2.

                                          Reaktiivi tavaline töötemperatuuride vahemik: …

                                          3.4.2.2.1.13.3.

                                          Rahvusvaheline standard (vajaduse korral): …

                                          3.4.2.2.1.14.

                                          NOx andur: jah/ei (1)

                                          3.4.2.2.2.

                                          Hapnikuandur: jah/ei (1)

                                          3.4.2.2.2.1.

                                          Mark (margid): …

                                          3.4.2.2.2.2.

                                          Tüüp: …

                                          3.4.2.2.2.3.

                                          Asukoht: …

                                          3.4.2.2.3.

                                          Õhu sissepuhe: jah/ei (1)

                                          3.4.2.2.3.1.

                                          Tüüp (muutuv õhuvool, õhupump jne): …

                                          3.4.2.2.4.

                                          Heitgaasitagastus: jah/ei (1)

                                          3.4.2.2.4.1.

                                          Omadused (jahutatud/jahutamata, kõrgsurve/madalsurve jne): …

                                          3.4.2.2.5.

                                          Tahkete osakeste püüdur: jah/ei (1)

                                          3.4.2.2.5.1.

                                          Tahkete osakeste püüduri mõõtmed ja maht: …

                                          3.4.2.2.5.2.

                                          Tahkete osakeste püüduri tüüp ja ehitus: …

                                          3.4.2.2.5.3.

                                          Paiknemine (asukoht ja maksimaalne/minimaalne kaugus mootorist): …

                                          3.4.2.2.5.4.

                                          Regenereerimismeetod või -süsteem, kirjeldus ja/või joonis: …

                                          3.4.2.2.5.5.

                                          Tavaline töötemperatuuri (K) ja -rõhu (kPa) vahemik: …

                                          3.4.2.2.6.

                                          Muud süsteemid: jah/ei (1)

                                          3.4.2.2.6.1.

                                          Kirjeldus ja töö: …”

                              e)

                              Punkt 3.4.5 asendatakse järgmisega:
                              „3.4.5.   Gaasijaotussüsteem

                                          3.4.5.1.

                                          Maksimaalne klapi tõus ning avamis- ja sulgemisnurgad sisemise surnud punkti suhtes või samaväärsed andmed: …

                                          3.4.5.2.

                                          Klapivahed ja/või seadistusvahemik (1)

                                          3.4.5.3.

                                          Muudetav gaasijaotusfaasidega süsteem (olemasolu korral ja kus: sisselase ja/või väljalase)

                                          3.4.5.3.1.

                                          Tüüp: pidev või kinni/lahti (1)

                                          3.4.5.3.2.

                                          Nuki faasinihkenurk: …”

                              f)

                              Lisatakse punkt 3.5 järgmises sõnastuses:
                              „3.5.   Mootori võimsus

                                          3.5.1.

                                          Mootori maksimaalne kasulik võimsus: … kW, … min–1 (vastavalt Euroopa Parlamendi ja nõukogu direktiivile 97/68/EÜ (3))

                                          3.5.2.

                                          Mootori nimivõimsus: … kW, … min–1 (vastavalt direktiivile 97/68/EÜ)

                                          3.5.3.

                                          Vabatahtlik: käitusvõlli (kui see on olemas) võimsus (vastavalt OECD koodile 2 või ISO standardile 789–1:1990) nominaalkiirus(t)el

                                                      Käitusvõlli standardkiirus
                                                      (min–1)

                                                      Mootori pöörlemiskiirus
                                                      (min–1)

                                                      Võimsus
                                                      (kW)

                                                      1–540

                                                      2–1 000

                                                      3–540 ECO

                                                      4–1 000 ECO

                  2)

                  II lisa C peatüki II osa punkt 2 asendatakse järgmisega:
                  „2.   Heitgaasikatse tulemused

                  Põhidirektiivi number ja viimane EÜ tüübikinnituse suhtes kohaldatav muudatus. Direktiivi puhul, mida kohaldatakse kahe või enama etapina, märkida asjaomane etapp:
                  …
                  Variant/versioon: …

                              a.

                              NRSC/ESC/WHSC (1) lõplikud katsetulemused koos halvendusteguriga (g/kWh)

                                          Variant/versioon

                                          Variant/versioon

                                          Variant/versioon

                                          CO

                                          … g/kWh

                                          … g/kWh

                                          … g/kWh

                                          HC

                                          … g/kWh

                                          … g/kWh

                                          … g/kWh

                                          NOx

                                          … g/kWh

                                          … g/kWh

                                          … g/kWh

                                          HC+NOx

                                          … g/kWh

                                          … g/kWh

                                          … g/kWh

                                          PM

                                          … g/kWh

                                          … g/kWh

                                          … g/kWh

                                          CO2

                                          … g/kWh

                                          … g/kWh

                                          … g/kWh

                              b.

                              NRTC/ETC/WHTC (4) lõplikud katsetulemused koos halvendusteguriga (g/kWh) (5)

                                          Variant/versioon

                                          Variant/versioon

                                          Variant/versioon

                                          CO

                                          … g/kWh

                                          … g/kWh

                                          … g/kWh

                                          HC

                                          … g/kWh

                                          … g/kWh

                                          … g/kWh

                                          NOx

                                          … g/kWh

                                          … g/kWh

                                          … g/kWh

                                          NMHC (mittemetaansete süsivesinike mass)

                                          … g/kWh

                                          … g/kWh

                                          … g/kWh

                                          CH4

                                          … g/kWh

                                          … g/kWh

                                          … g/kWh

                                          PM

                                          … g/kWh

                                          … g/kWh

                                          … g/kWh

                                          NRTC kuumkäivitustsükli CO2

                                          … g/kWh

                                          … g/kWh

                                          … g/kWh

                                          NRTC kuumkäivitustsükli töö

                                          … kWh

                                          … kWh

                                          … kWh

                  3)

                  III lisa I osa A jagu muudetakse järgmiselt.

                              a)

                              Punkt 3.6 asendatakse järgmisega:
                              „3.6.   Mootori maksimaalne kasulik võimsus: … kW, … min–1 (vastavalt direktiivile 97/68/EÜ) (6)

                                          3.6.1.

                                          Mootori nimivõimsus: … kW, … min–1 (vastavalt direktiivile 97/68/EÜ)

                                          3.6.2.

                                          Ei ole kohustuslik: käitusvõlli (kui see on olemas) võimsus (vastavalt OECD koodile 2 või ISO standardile 789–1:1990) nominaalkiirus(t)el

                              b)

                              Punktid 15.1 ja 15.2 asendatakse järgmisega:
                              „15.1.   NRSC/ESC/WHSC (7) lõplikud katsetulemused koos halvendusteguriga:
                              CO: … (g/kWh) HC: … (g/kWh) NOx: … (g/kWh)
                              HC+NOx: … (g/kWh) tahked osakesed: … (g/kWh) CO2: … (g/kWh)
                              15.2.:   NRTC/ETC/WHTC (7) lõplikud katsetulemused koos halvendusteguriga (g/kWh) (8)

                              CO: … (g/kWh) HC: … (g/kWh) NOx: … (g/kWh)
                              HC+NOx: … (g/kWh) tahked osakesed: … (g/kWh) kuumkäivitustsükli CO2: … (g/kWh) kuumkäivitustsükli töö ilma regenereerimiseta (kWh)

         (1)  Täpsemad andmed on esitatud punktis 3.2.

         (2)  Täpsemad andmed on esitatud punktis 3.4.”

         (3)  EÜT L 59, 27.2.1998, lk 1.”

         (4)  Mittevajalik maha tõmmata.”

         (5)  Vajaduse korral.

         (6)  Märkida kasutatud meetod.”

         (7)  Mittevajalik maha tõmmata.

         (8)  Vajaduse korral.”


title: Komisjoni direktiiv 2010/67/EL, 20. oktoober 2010 , millega muudetakse direktiivi 2008/84/EÜ, millega nähakse ette toiduainetes kasutatavate lisaainete (välja arvatud värv- ja magusainete) puhtuse erikriteeriumid  EMPs kohaldatav tekst

text:
               21.10.2010

               ET

               Euroopa Liidu Teataja

               L 277/17

         KOMISJONI DIREKTIIV 2010/67/EL,
   20. oktoober 2010,
   millega muudetakse direktiivi 2008/84/EÜ, millega nähakse ette toiduainetes kasutatavate lisaainete (välja arvatud värv- ja magusainete) puhtuse erikriteeriumid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 30 lõiget 5,
   olles pidanud nõu toidu teaduskomitee ja Euroopa Toiduohutusametiga
   ning arvestades järgmist:

               (1)

               Komisjoni 27. augusti 2008. aasta direktiivis 2008/84/EÜ, millega nähakse ette toiduainetes kasutatavate lisaainete (välja arvatud värv- ja magusainete) puhtuse erikriteeriumid, (2) on sätestatud nende lisaainete puhtuse kriteeriumid, mida on nimetatud Euroopa Parlamendi ja nõukogu 20. veebruari 1995. aasta direktiivis 95/2/EÜ toiduainetes kasutatavate lisaainete (välja arvatud värv- ja magusainete) kohta (3).

               (2)

               Määruse (EÜ) nr 1333/2008 artikli 30 lõikes 4 on sätestatud, et kõnealuse artikli lõigetes 1–3 nimetatud toidu lisaainete (mis hõlmavad ka direktiivi 95/2/EÜ kohaselt lubatud toidu lisaaineid) spetsifikatsioonid võetakse vastu kooskõlas Euroopa Parlamendi ja nõukogu 16. detsembri 2008. aasta määrusega (EÜ) nr 1331/2008 (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus) (4) nende toidu lisaainete kandmisel lisadesse vastavalt nimetatud lõigetele.

               (3)

               Kuna loetelud ei ole veel koostatud ja tagamaks, et direktiivi 95/2/EÜ lisade muutmine vastavalt artiklile 31 oleks tõhus ja et loa saanud lisaained vastaksid ohutu kasutamise tingimustele, tuleks direktiivi 2008/84/EÜ muuta.

               (4)

               Süsinikdioksiidi (E 290) käsitlev kanne tuleks üle vaadata seoses „õlisisalduses” märgitud kontsentratsiooniga, et võtta arvesse toidu lisaainete ühise eksperdikomisjoni koostatud Codex Alimentarius’es kehtestatud spetsifikatsioone ja Rahvusvahelise Standardiorganisatsiooni (ISO) dokumente (nt standardit ISO 6141).

               (5)

               Euroopa Toiduohutusamet (edaspidi „amet”) hindas teavet toiduainetes antioksüdandiga kasutatava rosmariiniekstrakti ohutuse kohta. Rosmariiniekstrakti saadakse Rosmarinus officinalis L.-ist ning see sisaldab mitmeid ühendeid, millel on antioksüdeerivad omadused (peamiselt fenoolhapped, flavonoidid, diterpenoidid ja triterpeenid). Peetakse vajalikuks võtta vastu spetsifikatsioonid rosmariiniekstrakti kohta, mida on lubatud kasutada uue lisaainena vastavalt direktiivile 95/2/EÜ ja millele anti E-number E 392. Kirjeldatakse ka teatavaid tootmisprotsesse, nagu ektraheerimine solvendiga (etanooli, atsetooni ja heksaaniga) ning ülekriitilise süsinikdioksiidiga.

               (6)

               Toidu teaduskomitee hindas 2003. aastal soja hemitselluloosi (E 426), (5) mida on praegu lubatud ELis kasutada vastavalt direktiivile 95/2/EÜ. Praegu toodetakse uut tüüpi soja hemitselluloosi, mis vastab kõikidele direktiivi 2008/84/EÜ spetsifikatsioonidele E 426 osas, välja arvatud asjaolu, et uut tüüpi soja hemitselluloosi ekstraktlahuse puhastamisel kasutatakse sadestina etanooli. Sel viisil toodetud E 426, mis erineb oma omadustelt pihustuskuivatamisel saadud valgest pulbrist, võib sisaldada jääkainena maksimaalselt 2 % etanooli. Etanooli on Euroopa Parlamendi ja nõukogu direktiivi 2009/32/EÜ (6) alusel lubatud kasutada ekstrahendina toorme, toiduainete või toidu koostisosade töötlemisel headest tootmistavadest kinni pidades.

               (7)

               Amet hindas teavet želeeriva aine ja paksendajana kasutatava uue lisaaine kassiakummi ohutuse kohta ja esitas oma arvamuse 26. septembril 2006 (7). Amet leidis, et kassiakummi kasutamine kirjeldatud tingimustel ei ole ohtlik. Seepärast on vaja vastu võtta spetsifikatsioonid kõnealuse uue lisaaine jaoks, mille E-number on E 427.

               (8)

               Hüdroksüpropüültselluloosi (E 463) käsitlevat kannet tuleks muuta, et parandada viga alajaotises „Analüüs”. „Hüdroksüpropoksürühmade sisaldus vähemalt 80,5 %” asemele tuleks märkida „Hüdroksüpropoksürühmade sisaldus kuni 80,5 %”. Seetõttu tuleks kehtivaid spetsifikatsioone ajakohastada.

               (9)

               Vesinikku (E 949) käsitlevat kannet tuleks parandada, et alajaotistes „analüüs” ja „puhtus” esitatud kontsentratsioonitasemed oleksid vastavuses. Seetõttu tuleb parandada lämmastikusisaldust.

               (10)

               Amet hindas teavet toidulisandite pealispinna glaseerimisel kasutatava uue lisaaine polüvinüülalkoholi (PVA) ohutuse kohta ja esitas oma arvamuse 5. detsembril 2005 (8). Amet leidis, et PVA kasutamine kapslite ja tablettide kujul turustatavate toidulisandite glaseerimisel ei ole ohtlik. Seetõttu tuleks vastu võtta spetsifikatsioonid polüvinüülalkoholi jaoks, mille E-number on E 1203 ja mida on lubatud kasutada uue lisaainena vastavalt direktiivile 95/2/EÜ.

               (11)

               Amet hindas teavet kuue polüetüleenglükoolide kategooria (PEG 400, PEG 3000, PEG 3350, PEG 4000, PEG 6000, PEG 8000) kohta, mida kasutatakse toidulisandite pealispinna glaseerimisel, ning esitas oma arvamuse 28. novembril 2006 (9). Amet leidis, et kõnealuste polüetüleenglükooli kategooriate kasutamine pinnatöötlemisainena tablettide ja kapslite kujul turustatavate toidulisandite pinnakatetes ei ole kavandatud kasutustingimustes ohtlik. Neile polüetüleenglükooli kategooriatele anti uus E-number E 1521. Seetõttu tuleks vastu võtta nimetatud kuue polüetüleenglükooli kategooria spetsifikatsioonid ja koondada nad ühe kande alla. Sellepärast oleks vaja ajakohastada direktiivis 2008/84/EÜ polüetüleenglükooli 6000 kohta sätestatud spetsifikatsioonid.

               (12)

               Toiduohutusamet hindas teavet, mis kajastab veistelt ja/või sigadelt saadud fibrinogeeniga trombiinil põhinevate ensüümpreparaatide kasutamise ohutust lisaainena toidu uuesti kokkupanemisel, ning järeldas oma 26. aprilli 2005. aasta arvamuses, et nimetatud ensüümpreparaatide kasutamine, kui neid toodetakse arvamuses viidatud moel, ei põhjusta ohtu tervisele (10). Siiski järeldas Euroopa Parlament oma 19. mai 2010. aasta resolutsioonis, mis käsitleb kavandatavat komisjoni direktiivi, millega muudetakse Euroopa Parlamendi ja nõukogu direktiivi 95/2/EÜ (toiduainetes kasutatavate lisaainete (välja arvatud värv- ja magusainete) kohta) lisasid, et nimetatud ensüümpreparaadi (mida kasutatakse lisaainena toidu uuesti kokkupanemisel) lisamine direktiivi 95/2/EÜ IV lisasse ei ole kooskõlas määruse (EÜ) nr 1333/2008 eesmärgi ega sisuga, kuna see ei vasta nimetatud määruse artiklis 6 sätestatud üldtingimustele, eeskätt artikli 6 lõike 1 punktis c sätestatule.

               (13)

               Arvesse tuleb võtta JECFA koostatud Codex Alimentarius’es sätestatud lisaainete spetsifikatsioone ja analüüsitehnikaid. Eelkõige tuleb asjakohastel puhkudel kohandada puhtusekriteeriume, et need kajastaksid asjaomaste raskmetallide piirkoguseid.

               (14)

               Direktiivi 2008/84/EÜ tuleks seega vastavalt muuta.

               (15)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega ning Euroopa Parlament ega nõukogu ei ole vastuväiteid esitanud,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2008/84/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 31. märtsiks 2011. Nad edastavad nimetatud sätete teksti komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 20. oktoober 2010

            Komisjoni nimel

            president

         José Manuel BARROSO

      (1)  ELT L 354, 31.12.2008, lk 16.

      (2)  ELT L 253, 20.9.2008, lk 1.

      (3)  EÜT L 61, 18.3.1995, lk 1.

      (4)  ELT L 354, 31.12.2008, lk 1.

      (5)  Toidu teaduskomitee arvamus soja hemitselluloosi kohta, avaldatud 4. aprillil 2003 (SCF/CS/ADD/EMU/185 lõplik).

      (6)  ELT L 141, 6.6.2009, lk 3.

      (7)  Lisaainete, lõhna- ja maitseainete, abiainete ja toiduga kokku puutuvate materjalide teaduskomisjoni arvamus, mis esitati komisjoni palvel seoses taotlusega kasutada kassiakummi toidulisandina; EFSA Journal (2006) 389, 1–16.

      (8)  Lisaainete, lõhna- ja maitseainete, abiainete ja toiduga kokku puutuvate materjalide teaduskomisjoni teaduslik arvamus, mis esitati komisjoni palvel seoses polüvinüülalkoholi kasutamisega toidulisandite pinnatöötlemisel. EFSA Journal (2005) 294, lk 1.

      (9)  Lisaainete, lõhna- ja maitseainete, abiainete ja toiduga kokku puutuvate materjalide teaduskomisjoni teaduslik arvamus, mis esitati komisjoni palvel seoses polüetüleenglükooli (PEG) kasutamisega toidulisandite pinnatöötlemisel. EFSA Journal (2006) 414, lk 1.

      (10)  Lisaainete, lõhna- ja maitseainete, abiainete ja toiduga kokku puutuvate materjalide teaduskomisjoni arvamus, mis esitati komisjoni palvel seoses taotlusega veistelt ja/või sigadelt saadud fibrinogeeniga trombiinil põhinevate ensüümpreparaatide kasutamiseks toidu lisaainena toidu uuesti kokkupanemisel. EFSA Journal (2005) 214, lk 1.

      LISA
      Direktiivi 2008/84/EÜ I lisa muudetakse järgmiselt.

                  1)

                  Süsinikdioksiidi (E 290) käsitlevas kandes asendatakse kirje „Õlisisaldus” järgmisega:

                              „Õlisisaldus

                              Mitte üle 5 mg/kg”

                  2)

                  Lisaainet E 385 käsitleva kande järele lisatakse järgmine kanne rosmariiniekstrakti (E 392) kohta:
                  „E 392 ROSMARIINIEKSTRAKT

                  ÜLDNÕUDED

                                 Sünonüüm

                              Rosmariinilehe ekstrakt (antioksüdant)

                                 Määratlus

                              Rosmariiniekstrakt sisaldab mitut koostisosa, millel on tõestatud antioksüdeerivad omadused ja mis kuuluvad peamiselt fenoolhapete, flavonoidide ja diterpenoidide kategooriasse. Lisaks antioksüdeerivate omadustega ühenditele võib ekstrakt sisaldada ka triterpeene ja orgaaniliste lahustitega ekstraheeritavaid aineid, mis on allpool spetsifikatsioonis eraldi määratletud.

                              EINECSi number

                              283-291-9

                              Keemiline nimetus

                              Rosmariiniekstrakt (Rosmarinus officinalis)

                                 Kirjeldus

                              Rosmariinileheekstraktist antioksüdandi valmistamiseks ekstraheeritakse Rosmarinus officinalis’e lehti lahustisüsteemiga, mis on toiduainete puhul kasutamiseks heaks kiidetud. Ekstrakti võib desodoreerida ja värvitustada; seda võib ka standardida.

                                 Identifitseerimine

                              Antioksüdeerivate omadustega võrdlusained: fenoolditerpeen

                              Karnosiinhape (C20H28O4) ja karnosool (C20H26O4) (mis sisaldavad vähemalt 90 % fenoolditerpeeni kogusisaldusest)

                              Peamised lenduvad võrdlusained

                              Borneool, bornüülatsetaat, kamper, 1,8-tsineool, verbenoon

                              Tihedus

                              > 0,25 g/ml

                              Lahustuvus

                              Vees ei lahustu

                                 Puhtus

                              Massikadu kuivatamisel

                              < 5%

                              Arseen

                              Mitte üle 3 mg/kg

                              Plii

                              Mitte üle 2 mg/kg

                  1.   Rosmariiniekstrakt, mis on valmistatud kuivatatud rosmariinilehtedest atsetooniga ekstraheerimise teel

                                 Kirjeldus

                              Rosmariiniekstrakti valmistatakse kuivatatud rosmariinilehtedest atsetooniga ekstraheerimise, filtreerimise, puhastamise ja solvendi aurustamise teel, mille järel saadus kuivatatakse ja sõelutakse, et saada peen pulber või vedelik.

                                 Identifitseerimine

                              Antioksüdeerivate omadustega võrdlusainete sisaldus

                              ≥ 10 massiprotsenti, väljendatud karnosiinhappe ja karnosoolina

                              Antioksüdandid / lenduvad ained – suhtarv

                              (karnosiinhappe ja karnosooli kogusisaldus massiprotsentides) ≥ 15
                              (peamiste lenduvate ainete kogusisaldus massiprotsentides)*
                              (* ekstraktis sisalduvate lenduvate ainete koguprotsent, mõõdetuna mass-spektroskoopia detektoriga gaasikromatograafiga (GC-MSD))

                              Lahusti jäägid

                              Atsetoon: mitte üle 500 mg/kg

                  2.   Rosmariiniekstrakt, mis on valmistatud kuivatatud rosmariinilehtede ekstraheerimisel ülekriitilise süsinikdioksiidiga

                  Rosmariiniekstrakt, mis on valmistatud kuivatatud rosmariinilehtedest ülekriitilise süsinikdioksiidiga ekstraheerimisel, kasutades lahustina väikeses koguses etanooli.

                                 Identifitseerimine

                              Antioksüdeerivate omadustega võrdlusainete sisaldus

                              ≥ 13 massiprotsenti, väljendatud karnosiinhappe ja karnosoolina

                              Antioksüdandid / lenduvad ained – suhtarv

                              (karnosiinhappe ja karnosooli kogusisaldus massiprotsentides) ≥ 15
                              (peamiste lenduvate ainete kogusisaldus massiprotsentides)*
                              (* ekstraktis sisalduvate lenduvate ainete koguprotsent, mõõdetuna mass-spektroskoopia detektoriga gaasikromatograafiga (GC-MSD))

                              Lahusti jäägid

                              Etanool: mitte üle 2 %

                  3.   Rosmariiniekstrakt, mis on valmistatud rosmariini desodoreeritud etanooliekstraktist

                  Rosmariiniekstrakt, mis on valmistatud rosmariini desodoreeritud etanooliekstraktist. Ekstrakti võib veel puhastada, näiteks aktiivsöega töötlemise ja/või molekulaarse destilleerimise teel. Ekstrakt võib olla suspendeeritud sobivates ja heakskiidetud mahutites või pihuskuivatatud.

                                 Identifitseerimine

                              Antioksüdeerivate omadustega võrdlusainete sisaldus

                              ≥ 5 massiprotsenti, väljendatud karnosiinhappe ja karnosoolina

                              Antioksüdandid / lenduvad ained – suhtarv

                              (karnosiinhappe ja karnosooli kogusisaldus massiprotsentides) ≥ 15
                              (peamiste lenduvate ainete kogusisaldus massiprotsentides)*
                              (* ekstraktis sisalduvate lenduvate ainete koguprotsent, mõõdetuna mass-spektroskoopia detektoriga gaasikromatograafiga (GC-MSD))

                              Lahusti jäägid

                              Etanool: mitte üle 500 mg/kg

                  4.   Värvitustatud ja desodoreeritud rosmariiniekstrakt, mis on valmistatud kaheetapilise ekstraktsiooni teel heksaani ja etanooli abil

                  Rosmariiniekstrakt, mis on saadud rosmariini desodoreeritud etanooliekstraktist, mida on heksaaniga ekstraheeritud. Ekstrakti võib veel puhastada, näiteks aktiivsöega töötlemise ja/või molekulaarse destilleerimise teel. Ekstrakt võib olla suspendeeritud sobivates ja heakskiidetud mahutites või pihuskuivatatud.

                                 Identifitseerimine

                              Antioksüdeerivate omadustega võrdlusainete sisaldus

                              ≥ 5 massiprotsenti, väljendatud karnosiinhappe ja karnosoolina

                              Antioksüdandid / lenduvad ained – suhtarv

                              (karnosiinhappe ja karnosooli kogusisaldus massiprotsentides) ≥ 15
                              (peamiste lenduvate ainete kogusisaldus massiprotsentides)*
                              (* ekstraktis sisalduvate lenduvate ainete koguprotsent, mõõdetuna mass-spektroskoopia detektoriga gaasikromatograafiga (GC-MSD))

                              Lahusti jäägid

                              Heksaan: mitte üle 25 mg/kg
                              Etanool: mitte üle 500 mg/kg”

                  3)

                  Soja hemitselluloosi (E 426) käsitlevas kandes

                              a)

                              asendatakse kirjed „Määratlus” ja „Kirjeldus” järgmisega:

                                          „Määratlus

                                          Soja hemitselluloos on vees lahustuv rafineeritud polüsahhariid, mida saadakse sojakiu loodusliku liini ekstraheerimisel kuuma veega. Orgaanilise sadestina võib kasutada ainult etanooli.

                                             Kirjeldus

                                          Valge või kollakasvalge värvusega kergesti lenduv pulber”

                              b)

                              lisatakse alajaotisse „Puhtus” järgmine kirje:

                                          „Etanool

                                          Mitte üle 2 %”

                  4)

                  Lisaainet E 426 käsitleva kande järele lisatakse järgmine kanne kassiakummi (E 427) kohta:
                  „E 427 KASSIAKUMM

                                 Sünonüümid

                                 Määratlus

                              Kassiakumm on Cassia tora ja Cassia obtusifoli (Leguminosae) seemnete jahvatatud ja puhastatud endosperm, mis sisaldab alla 0,05 % Cassia occidentalis’t. Kassiakumm koosneb peamiselt suure molekulmassiga polüsahhariididest, mis koosnevad põhiliselt omavahel seotud 1,4-β-D-mannopüranoosi ühikute ja 1,6-α-D-galaktopüranoosi ühikute lineaarsest ahelast. Mannoosi ja galaktoosi suhe on ligikaudu 5:1.
                              Seemned puhastatakse kestadest ja idudest termilise mehaanilise töötlusega, seejärel endosperm jahvatatakse ja sõelutakse. Jahvatatud endospermi puhastatakse veel isopropanooliga.

                              Analüüs

                              Vähemalt 75 % galaktomannaani

                                 Kirjeldus

                              Valge kuni määrdunudvalge lõhnatu pulber

                                 Identifitseerimine

                              Lahustuvus

                              Etanoolis ei lahustu. Dispergeerub hästi külmas vees, moodustades kolloidse lahuse.

                              Geeli teke boraadi toimel

                              Proovi vesidispersioonile lisatakse piisavas koguses naatriumboraadi testlahust, et tõsta pH-tase üle 9; tekib geel.

                              Geeli teke ksantaankummi toimel

                              Kaalutud 1,5 g proovi ja 1,5 g ksantaankummi segatakse. Segu valatakse (kiiresti segades) 400 ml keeduklaasi, mis sisaldab 300 ml vett temperatuuril 80 °C. Segatakse segu lahustumiseni ja segamist jätkatakse 30 minutit pärast lahustumist (temperatuuri hoitakse segamise ajal üle 60 °C). Siis segamine lõpetatakse ja segul lastakse toatemperatuuril jahtuda vähemalt 2 tundi.
                              Kui temperatuur langeb alla 40 °C, tekib tihe viskoelastne geel, kuid sellist geeli ei teki ainult kassia- või ksantaankummi sisaldavas 1 % kontroll-lahuses, mis on valmistatud samalaadsel viisil.

                              Viskoossus

                              Alla 500 mPa.s (25 °C, 2 tundi, 1 % lahus), mis vastab keskmisele molekulmassile 200 000–300 000 D

                                 Puhtus

                              Happes lahustumatud ained

                              Mitte üle 2,0 %

                              pH-tase

                              5,5–8 (1 % vesilahuses)

                              Toorrasv

                              Mitte üle 1 %

                              Valgud

                              Mitte üle 7 %

                              Tuhk

                              Mitte üle 1,2 %

                              Massikadu kuivatamisel

                              Kuni 12 % (5 tundi, 105 °C)

                              Antrakinoonide kogusisaldus

                              Mitte üle 0,5 mg/kg (määramispiir)

                              Lahusti jäägid

                              Mitte üle 750 mg/kg isopropüülalkoholi

                              Plii

                              Mitte üle 1 mg/kg

                                 Mikrobioloogilised kriteeriumid

                              Bakterite üldarv

                              Mitte üle 5 000 kolooniaid moodustava üksuse grammi kohta

                              Pärm- ja hallitusseened

                              Mitte üle 100 kolooniaid moodustava üksuse grammi kohta

                                 Salmonella spp.

                              Puudub 25 grammis

                                 E. coli

                              Puudub 1 grammis”

                  5)

                  Hüdroksüpropüültselluloosi (E 463) käsitlevas kandes asendatakse kirje „Analüüs” järgmisega:

                              „Analüüs

                              Hüdroksüpropoksürühmade sisaldus mitte üle 80,5 % (-OCH2CHOHCH3), mis vastab kuni 4,6 hüdroksüpropüülrühmale dehüdroglükoosiühiku kohta veevabast massist”

                  6)

                  Vesinikku (E 949) käsitleva kande alajaotises „Puhtus” asendatakse kirje „Lämmastik” järgmisega:

                              „Lämmastik

                              Kuni 0,07 % v/v”

                  7)

                  Lisaainet E 1201 käsitleva kande järele lisatakse järgmine kanne:
                  „E 1203 POLÜVINÜÜLALKOHOL

                                 Sünonüümid

                              Vinüülalkoholi polümeer

                                 Määratlus

                              Polüvinüülalkohol on sünteetiline vaik, mis saadakse vinüülatsetaadi polümerisatsiooni teel, millele järgneb estri osaline hüdrolüüs leeliselise katalüsaatori juuresolekul. Toote füüsikalised omadused sõltuvad polümerisatsiooni ja hüdrolüüsi astmest.

                              Keemiline nimetus

                              Etenooli homopolümeer

                              Keemiline valem

                              (C2H3OR)n, kus R = H või COCH3

                                 Kirjeldus

                              Lõhnatu, maitsetu, poolläbipaistev, valget või kreemikat värvi teraline pulber

                                 Identifitseerimine

                              Lahustuvus

                              Vees lahustub; etanoolis lahustub vähe

                              Sadestamisreaktsioon

                              0,25 g proovi lahustatakse 5 ml vees, seejärel lahust soojendatakse ja sel lastakse toatemperatuurini lahtuda. Lahusele lisatakse 10 ml etanooli, misjärel tekib valge, hägune või helbeline sade.

                              Värvusreaktsioon

                              0,01 g proovi lahustatakse 100 ml vees, seejärel lahust soojendatakse ja sel lastakse toatemperatuurini lahtuda. Kui 5 ml lahusele lisada üks tilk joodi testlahust ja mõned tilgad boorhappe lahust, muutub lahus siniseks.
                              0,5 g proovi lahustatakse 10 ml vees, seejärel lahust soojendatakse ja sel lastakse toatemperatuurini lahtuda. Kui 5 ml lahusele lisada üks tilk joodi testlahust, muutub lahus tumepunaseks kuni siniseks.

                              Viskoossus

                              4,8–5,8 mPa.s (4 % lahus, 20 °C) mis vastab keskmisele molekulmassile 26 000–30 000 D

                                 Puhtus

                              Vees lahustumatud ained

                              Mitte üle 0,1 %

                              Estriarv

                              125–153 mg KOH/g

                              Hüdrolüüsiaste

                              86,5–89,0 %

                              Happearv

                              Mitte üle 3,0

                              Lahusti jäägid

                              Mitte üle 1,0 % metanooli ja 1,0 % metüülatsetaati

                              pH-tase

                              5,0–6,5 (4 % vesilahuses)

                              Massikadu kuivatamisel

                              Mitte üle 5,0 % (3 tundi, 105 °C)

                              Kuumutamisjääk

                              Mitte üle 1,0 %

                              Plii

                              Mitte üle 2,0 mg/kg”

                  8)

                  Polüetüleenglükooli 6000 käsitlev kanne asendatakse järgmisega:
                  „E 1521 POLÜETÜLEENGLÜKOOL

                                 Sünonüümid

                              PEG, makrogool, polüetüleenoksiid

                                 Määratlus

                              Etüleenoksiidi ja vee liitumispolümeerid, mida tavaliselt tähistatakse molekulmassile ligikaudu vastava arvuga

                              Keemiline nimetus

                              α-hüdro-ω-hüdroksüpolü(oksü-1,2-etaandiool)

                              Keemiline valem

                              HOCH2 - (CH2 - O - CH2)n - CH2OH

                              Keskmine molekulmass

                              380 – 9 000 D

                              Analüüs

                              PEG 400: 95 % kuni 105 %
                              PEG 3000: 90 % kuni 110 %
                              PEG 3350: 90 % kuni 110 %
                              PEG 4000: 90 % kuni 110 %
                              PEG 6000: 90 % kuni 110 %
                              PEG 8000: 87,5% kuni 112,5 %

                                 Kirjeldus

                              PEG 400 on selge, viskoosne, värvitu või peaaegu värvitu hügroskoopne vedelik
                              PEG 3000, PEG 3350, PEG 4000, PEG 6000 ja PEG 8000 on valged või peaaegu valged tahked ained, millel on vahajas või parafiinisarnane väljanägemine

                                 Identifitseerimine

                              Sulamistemperatuur

                              PEG 400: 4–8 °C
                              PEG 3000: 50–56 °C
                              PEG 3350: 53–57 °C
                              PEG 4000: 53–59 °C
                              PEG 6000: 55–61 °C
                              PEG 8000: 55–62 °C

                              Viskoossus

                              PEG 400: 105–130 mPa.s 20 °C juures
                              PEG 3000: 75–100 mPa.s 20 °C juures
                              PEG 3350: 83–120 mPa.s 20 °C juures
                              PEG 4000: 110–170 mPa.s 20 °C juures
                              PEG 6000: 200–270 mPa.s 20 °C juures
                              PEG 8000: 260–510 mPa.s 20 °C juures
                              Polüetüleenglükoolide puhul, mille keskmine molekulmass on üle 400, määratakse viskoossus kindlaks vastava aine 50 % (massiprotsent) vesilahuse põhjal

                              Lahustuvus

                              PEG 400 seguneb veega. Atsetoonis, alkoholis ja metüleenkloriidis lahustub hästi. Rasvhapete glütseriidides ja mineraalõlides peaaegu ei lahustu.
                              PEG 3000 ja PEG 3350: Vees ja metüleenkloriidis lahustuvad hästi. Alkoholis lahustuvad halvasti. Rasvhapete glütseriidides ja mineraalõlides peaaegu ei lahustu.
                              PEG 4000, PEG 6000 ja PEG 8000: vees ja metüleenkloriidis lahustuvad hästi. Alkoholis, rasvhapete glütseriidides ja mineraalõlides peaaegu ei lahustu.

                                 Puhtus

                              Happelisus või leeliselisus

                              5,0 g proovi lahustatakse 50 ml süsihappegaasivabas vees ja lahusele lisatakse 0,15 ml bromotümoolsinist. Lahus muutub kollaseks või roheliseks. 0,1 ml 0,1 M naatriumhüdroksiidist piisab, et muuta indikaatori värv siniseks.

                              Hüdroksüülarv

                              PEG 400: 264–300
                              PEG 3000: 34–42
                              PEG 3350: 30–38
                              PEG 4000: 25–32
                              PEG 6000: 16–22
                              PEG 8000: 12–16

                              Sulfaattuhk

                              Mitte üle 0,2 %

                              1,4-dioksaan

                              Mitte üle 10 mg/kg

                              Etüleenoksiid

                              Mitte üle 0,2 mg/kg

                              Ethüleenglükool ja dietüleenglükool

                              Kokku mitte üle 0,25 massiprotsendi eraldi või koos

                              Plii

                              Mitte üle 1 mg/kg”


title: Nõukogu direktiiv 2004/15/EÜ, 10. veebruar 2004, millega muudetakse direktiivi 77/388/EMÜ, et anda liikmesriikidele võimalus jätkata vähendatud käibemaksumäärade kohaldamist teatavate töömahukate teenuste suhtes

text:
Tähtis õiguslik teade

|

32004L0015

Euroopa Liidu Teataja L 052 , 21/02/2004 Lk 0061 - 0061

		Nõukogu direktiiv 2004/15/EÜ,10. veebruar 2004,millega muudetakse direktiivi 77/388/EMÜ, et anda liikmesriikidele võimalus jätkata vähendatud käibemaksumäärade kohaldamist teatavate töömahukate teenuste suhtesEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 93,võttes arvesse komisjoni ettepanekut,võttes arvesse Euroopa Parlamendi arvamust, [1]võttes arvesse majandus- ja sotsiaalkomitee arvamust [2]ning arvestades järgmist:(1) Nõukogu 17. mai 1977. aasta direktiivi 77/388/EMÜ (kumuleeruvate käibemaksudega seotud liikmesriikide õigusnormide ühtlustamise kohta – ühine käibemaksusüsteem: ühtne maksubaas) [3] artikli 28 lõikes 6 lubatakse kohaldada artikli 12 lõike 3 punkti a kolmandas lõigus sätestatud vähendatud maksumäärasid ka kõnealuse direktiivi K lisas loetletud töömahukate teenuste suhtes kuni neli aastat ajavahemikul 1. jaanuar 2000–31. detsember 2003.(2) Nõukogu 28. veebruari 2000. aasta otsusega 2000/185/EÜ, millega lubatakse liikmesriikidel direktiivi 77/388/EMÜ artikli 28 lõikes 6 sätestatud korras kohaldada vähendatud käibemaksumäära teatavate töömahukate teenuste suhtes, [4] lubati teatavatel liikmesriikidel 31. detsembrini 2003 kohaldada vähendatud käibemaksumäära nende töömahukate teenuste osas, mille kohta nad olid seda taotlenud.(3) Vähendatud maksumäära kohaldanud liikmesriikide hindamisaruannete põhjal esitas komisjon 2. juunil 2003 üldise hindamisaruande.(4) Siseturul käibemaksusüsteemi toimimise parandamiseks ette nähtud strateegiat järgides võttis komisjon vastu ettepaneku vähendatud käibemaksumäärade üldise läbivaatamise kohta, et neid lihtsustada ja ratsionaliseerida.(5) Kuna nõukogu ei ole ettepaneku sisu osas kokkuleppele jõudnud, tuleks talle anda selleks vajalik aeg, et vältida õiguskindlusetuse teket 1. jaanuaril 2004; seepärast tuleks pikendada käesoleva meetme jaoks direktiiviga 77/388/EMÜ ette nähtud maksimaalset kohaldamistähtaega.(6) Direktiivi 77/388/EMÜ artikli 28 lõike 6 jätkuva kohaldamise tagamiseks tuleks ette näha käesoleva direktiivi tagasiulatuv kohaldamine.(7) Käesoleva direktiivi rakendamine ei too kaasa mis tahes muudatusi liikmesriikide õigusaktide sätetes.(8) Otsust 77/388/EMÜ tuleks vastavalt muuta,ON VASTU VÕTNUD KÄESOLEVA DIREKTIIVI:Artikkel 1Direktiivi 77/388/EMÜ artikli 28 lõike 6 esimeses lõigus asendatakse sõnad "kolm aastat ajavahemikul 1. jaanuar 2000–31. detsember 2002" sõnadega "kuus aastat ajavahemikul 1. jaanuar 2000–31. detsember 2005".Artikkel 2Käesolev direktiiv jõustub vastuvõtmise päeval.Seda kohaldatakse alates 1. jaanuarist 2004.Artikkel 3Käesolev direktiiv on adresseeritud liikmesriikidele.Brüssel, 10. veebruar 2004Nõukogu nimeleesistujaC. McCreevy[1] Arvamus on esitatud 15. jaanuaril 2004 (Euroopa Liidu Teatajas seni avaldamata).[2] Arvamus on esitatud 28. jaanuaril 2004 (Euroopa Liidu Teatajas seni avaldamata).[3] EÜT L 145, 13.6.1977, lk 1. Direktiivi on viimati muudetud direktiiviga 2004/7/EÜ (ELT L 27, 30.1.2004, lk 44).[4] EÜT L 59, 4.3.2000, lk 10. Otsust on muudetud otsusega 2002/954/EÜ (EÜT L 331, 7.12.2002, lk 28).--------------------------------------------------